સેક્ટર-૧૫માં આવેલી એલડીઆરપી કોલેજની વેબસાઈટ હેક કરી મોદીજી, અભી તો પાર્ટી શૂરુ હુઈ હૈ લખી તેમાં પાકિસ્તાનના ઝંડાનું ચિત્ર મૂકી દેવાયું હતું. આ મામલે સેક્ટર-૭ પોલીસ સ્ટેશનમાં આઈટી એક્ટ હેઠળ ફરિયાદ નોંધાઈ હતી. ટેકનિકલ ટીમ દ્વારા તપાસ કરવામાં આવતાં હેકર્સનું આઈપી એડ્રેસ શોધવાની તજવીજ હાથ ધરાઈ હતી. પાકિસ્તાનના કરાચી શહેરનું લોકેશન ટેકનિકલ ટીમને મળી આવ્યું હતું. સેક્ટર-૭ પોલીસ દ્વારા હેકર્સ સુધી પહોંચવું મુશ્કેલભર્યું હોવાથી આ અંગે તેઓએ સ્થાનિક કક્ષાએ તપાસ કરીને રિપોર્ટ ગૃહ વિભાગની સાયબર ટીમને સોંપ્યો છે અને ગૃહ વિભાગ આ અંગે આગળની કાર્યવાહી હાથ ધરશે.